b"\n_START_ARTICLE_\nCan't Be Tamed (pesem)\n_START_SECTION_\nOzadje\n_START_PARAGRAPH_\nPesem \xc2\xbbCan't Be Tamed\xc2\xab\xc2\xa0so napisali Miley Cyrus, Antonina Armato, Tim James, Paul Neumann in Marek Pompetzki, producirala pa sta jo Antonina Armato in Tim James. Po mnenju Miley Cyrus pesem govori o tem, da se mora\xc5\xa1 osvoboditi ne glede na ovire, ki te \xc4\x8dakajo, kar ob\xc4\x8duti vsaka \xc5\xbeenska. Pravi tudi, da lahko pesem govori o razli\xc4\x8dnih situacijah. Njej se zdi, da govori o tem, kako je \xc2\xbbbiti v kletki, od zunaj pa me opazujejo ljudje\xc2\xab. Verjame, da za druge lahko opisuje situacijo v srednji \xc5\xa1oli, ko so v polo\xc5\xbeaju, kjer \xc2\xbblahko najstniki menijo, da morajo ustrezati nekim kli\xc5\xa1ejem, v resnici pa si le \xc5\xbeelijo biti to, kar so. Razmerje, ali karkoli \xc5\xbee je, iz katerega se \xc5\xbeeli\xc5\xa1 osvoboditi.\xc2\xab Zalo\xc5\xbeba Hollywood Records je pesem \xc2\xbbCan't Be Tamed\xc2\xab\xc2\xa0opisala kot \xc2\xbbpesem o mo\xc4\x8di neke osebe same, v kateri Miley razlaga, da mora v razmerjih ostati zvesta sama sebi\xc2\xab._NEWLINE_Na \xc5\xa1tirih sestankih po Evropi je mened\xc5\xbeer Miley Cyrus, Jason Morey, predstavil album Can't Be Tamed predstavnikom organizacije Universal Music Group; predstavniki so potrdili, da se je zalo\xc5\xbeba Hollywood Records v Zdru\xc5\xbeenih dr\xc5\xbeavah Amerike \xc5\xbee odlo\xc4\x8dila, da bo pesem iz\xc5\xa1la kot glavni singl iz albuma. Pesem \xc2\xbbCan't Be Tamed\xc2\xab\xc2\xa0se je premierno predvajala 30. aprila 2010 preko uradne spletne strani Miley Cyrus na MySpaceu; preko radia je uradno iz\xc5\xa1la 3. maja 2010, digitalno pa 18. maja 2010. Maja 2010 je Miley Cyrus v studijih Rock Mafia Studios v Santa Monici, Kalifornija, posnela remix verzijo pesmi, imenovano Rockangeles, na kateri je nastopil tudi raper Lil Jon. Lil Jon je dejal, da je bilo sodelovanje \xc2\xbbnoro\xc2\xab\xc2\xa0in menil je, da bo ob\xc4\x8dinstvo u\xc5\xbeivalo v remixu. Miley Cyrus je dodala: \xc2\xbbEnostavno pri\xc5\xa1el je in se prepustil. Pesem za\xc5\xbeiga!\xc2\xab\xc2\xa0Verjame, da Lil Jon remixu singla doda ve\xc4\x8d energije, kot je je imela originalna verzija pesmi.\n_START_SECTION_\nSestava\n_START_PARAGRAPH_\nPesem \xc2\xbbCan't Be Tamed\xc2\xab\xc2\xa0je dance-pop pesem, ki traja dve minuti in osemin\xc5\xa1tirideset sekund. Pesem raziskuje razli\xc4\x8dne stile v elektronskih in synthpop glasbenih zvrsteh. Napisana je v B-molu, vokali Miley Cyrus pa se v pesmi raztezajo od A\xe2\x82\x83 do D\xe2\x82\x85. Miley Cyrus je v nekaterih kiticah v verzih uporabila auto-tune. Temu sledi procesija akordov B\xe2\x82\x85\xe2\x80\x93D\xe2\x80\x93A. Pesem vodi tema\xc4\x8den, vztrajen tempo, pri katerem je velik poudarek na sintetizatorju ter tolkalih._NEWLINE_Besedilo je napisano v prvi osebi, pesem \xc2\xbbCan't Be Tamed\xc2\xab\xc2\xa0pa raziskuje podro\xc4\x8dja na temo svobode in samo-izra\xc5\xbeanja, ki ga izpopolnjujejo grobi verzi. V pesmi protagonist povdarja, da ga ni mogo\xc4\x8de spremeniti v nekaj, kar ni. V verzih Miley Cyrus izra\xc5\xbea samozavest in posku\xc5\xa1a odkriti, po \xc4\x8dem hrepeni. V refrenu za\xc4\x8dne vpiti naslov pesmi, spremembe pa se za\xc4\x8dnejo ponavljati, kar je v nasprotju s tempom pesmi. Monica Herrera iz revije Billboard je kitico \xc2\xbb\xc4\x8ce se spra\xc5\xa1ujete o mojih namenih, vam bom povedala / Tu nisem zato, da bi vam kaj prodajala\xc2\xab\xc2\xa0(\xc2\xbbIf there was a question about my intentions, I'll tell ya / I'm not here to sell ya\xc2\xab) razlo\xc5\xbeila kot uradno izjavo o uporni\xc5\xa1tvu, s katero se je Miley Cyrus \xc5\xbeelela znebiti svoj dol\xc5\xbenosti kot vzornice najstnikov. Mnogi drugi kritiki verjamejo, da se je \xc5\xbeelela s pesmijo popolnoma znebiti podobe, ki jo ka\xc5\xbee v javnosti vse, odkar se je marca 2006 za\xc4\x8dela prvi\xc4\x8d predvajati njena uspe\xc5\xa1na televizijska serija, Hannah Montana.\n_START_SECTION_\nKriti\xc4\x8dni sprejem\n_START_PARAGRAPH_\nGlasbeni kritiki so pesem \xc2\xbbCan't Be Tamed\xc2\xab\xc2\xa0v glavnem sprejeli pozitivno. Leah Greenblatt iz revije Entertainment Weekly je menila, da pesem \xc2\xbbsploh ni bila slab posel za navaden radijski sprejemnik, pa tudi ne ena izmed najbolj\xc5\xa1ih del ob koncu leta.\xc2\xab\xc2\xa0Dejala je, da pesem ni \xc2\xbbvelika senzacija\xc2\xab\xc2\xa0in jo primerjala s pesmijo Christine Aguilere,\xc2\xa0\xc2\xbbNot Myself Tonight\xc2\xab\xc2\xa0(2010). Leah Greenblatt so razo\xc4\x8darale tudi rime v verzih, kot so na primer \xc2\xbbTu nisem zato, da bi vam kaj prodajala / Ali vam povedala, da pojdite k vragu\xc2\xab\xc2\xa0(\xc2\xbbI'm not here to sell ya' / Or tell you to go to hell\xc2\xab). Sonya Sorich iz revije Ledger-Enquirer je, \xc4\x8deprav je kritizirala pesem \xc2\xbbCan't Be Tamed\xc2\xab, napisala, da je bila pesem\xc2\xa0\xc2\xbb'Can't Be Tamed' tudi ena izmed pesmi, ob katerih je u\xc5\xbeitek plesati.\xc2\xab Heather Phares iz spletne strani Allmusic je pesem \xc2\xbbCan't Be Tamed\xc2\xab\xc2\xa0ozna\xc4\x8dila za \xc2\xbbenkratno\xc2\xab\xc2\xa0in jo izbrala za eno izmed najbolj\xc5\xa1ih pesmi na albumu. Fraser McAlpine iz BBC-ja je napisal, da \xc4\x8deprav je pesem \xc2\xbbCan't Be Tamed\xc2\xab\xc2\xa0precej seksisti\xc4\x8dna, se je Miley Cyrus \xc4\x8dez njo prebila zelo elegantno. \xc2\xbb\xc4\x8ce se bo Miley kdaj odlo\xc4\x8dila za kak\xc5\xa1no zelo ekstremno potezo, bo to zato, ker ustvarja v \xc4\x8dasu pevcev, kot je GaGa, ko je pri posnetkih ve\xc4\x8d povdarka na povr\xc5\xa1ju, kot pa na tistem, kar zares vsebujejo,\xc2\xab\xc2\xa0je zaklju\xc4\x8dil Fraser McAlpine._NEWLINE_Rob Sheffield iz revije Rolling Stone je pesmi dodelil tri od petih zvezdic ter jo primerjal s pesmimi, kakr\xc5\xa1ne je izdala Rihanna. Dodal je: \xc2\xbbTo ni 'Party in the U.S.A.' ali 'See You Again,' vendar verzi vseeno vsebujejo veliko elektronske glasbe.\xc2\xab. Bill Lamb iz spletne strani About.com je pesem \xc2\xbbCan't Be Tamed\xc2\xab\xc2\xa0podelil dve zvezdici in pol od petih. Pesem je kritiziral zaradi besedila, ki se osredoto\xc4\x8dajo na \xc2\xbbsebi\xc4\x8dnen teritorij\xc2\xab, vendar je kljub temu verjel, da bo singl postal uspe\xc5\xa1nica. Monica Herrera iz revije Billboard je pesmi \xc2\xbbCan't Be Tamed\xc2\xab\xc2\xa0podelila pozitivno oceno, v kateri je napisala: \xc2\xbbVendar Cyrusova ve, kaj \xc5\xbeeli s tem pokazati. Ko porogljivo poje: 'Nisem umetna, to je v mojem DNK-ju' ('I'm not a fake, it's in my DNA'), \xc5\xbeeli kritikom preventivno vrniti za vse stvari, ki so ji jih zakuhali, kar pa stori s strokovnostjo Disneyjeve zvezdnice.\xc2\xab Jarett Wieselman iz revije The New York Post je napisal, da mu je bila pesem v\xc5\xa1e\xc4\x8d in da \xc4\x8deprav ni kupil pesmi Miley Cyrus,\xc2\xa0\xc2\xbbParty in the U.S.A.\xc2\xab\xc2\xa0(2009), se boji, da \xc2\xbbse ne bom mogel upreti temu\xc2\xab, da bi kupil pesem \xc2\xbbCan't Be Tamed\xc2\xab. Napisal je, da ima pesem \xc2\xbbnagajiv slog Britney Spears stare \xc5\xa1ole\xc2\xab, bila naj bi \xc2\xbbzelo privla\xc4\x8dno\xc2\xab\xc2\xa0in predvidel je, da bo postala poletna uspe\xc5\xa1nica. Ailbhe Malone iz revije The Irish Times je napisal: \xc2\xbbMiley je izbrala seksi elektro glasbo. Manj 'Party in the U.S.A.', ve\xc4\x8d 'zabave, ko mojih star\xc5\xa1ev ni doma' in to nam je v\xc5\xa1e\xc4\x8d. ZELO.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\n5. junija 2010 je pesem \xc2\xbbCan't Be Tamed\xc2\xab\xc2\xa0postala \xc2\xbbvro\xc4\x8di debitanski posnetek\xc2\xab\xc2\xa0tedna, saj je zasedla osmo mesto na lestvici Billboard Hot 100, ko je digitalno prodala ve\xc4\x8d kot 191.000 kopij izvodov. To je postala njena druga najbolje prodajana pesem takoj po izzidu: bolje se je prodajala le \xc5\xa1e pesem \xc2\xbbParty in the U.S.A.\xc2\xab, ki je avgusta 2009 prvi teden po izzidu prodala ve\xc4\x8d kot 226.000 kopij izvodov. Z uvrstitvijo na to lestvico je pesem postala njena \xc4\x8detrta pesem, ki se je uvrstila med prvih deset pesmi na lestvici Billboard Hot 100, vklju\xc4\x8dno s pesmimi, ki jih je posnela pod aliasom Hannah Montana. V prihodnjem tednu je pesem iz prvih desetih mest zdrsnila na osemnajsto mesto. Zadnji teden, ki ga je pesem pre\xc5\xbeivela na lestvici Billboard Hot 100, je bil teden 7. avgusta 2010, na lestvici pa je pesem ostajala deset tednov. Pesem \xc2\xbbCan't Be Tamed\xc2\xab\xc2\xa0je zasedla tudi \xc5\xa1estnajsto mesto na lestvici Mainstream Top 40 (Pop Songs). Uvrstila se je na \xc5\xa1esto mesto lestvice Canadian Hot 100 in tam pre\xc5\xbeivela \xc5\xa1tirinajst tednov._NEWLINE_Pesem je velik komercialni uspeh do\xc5\xbeivela tudi v Avstraliji in na Novi Zelandiji. Pesem \xc2\xbbCan't Be Tamed\xc2\xab\xc2\xa0je pristala na osemnajstem mestu lestvice Australian Singles Chart ob koncu tedna 6. junija 2010. Po \xc5\xa1estih tednih na istem mestu lestvice Australian Singles Chart se je povzpela na sedemnajsto mesto. Naslednji teden je pesem zasedla \xc5\xa1tirinajsto mesto in na lestvici je ostala \xc5\xa1e nadaljnjih enajst tednov. Singl je prejel zlato certifikacijo s strani organizacije Australian Recording Industry Association (ARIA) za ve\xc4\x8d kot 35.000 prodanih kopij izvodov. Ob koncu tedna 24. maja 2010 je pesem \xc2\xbbCan't Be Tamed\xc2\xab\xc2\xa0pristala na petem mestu glasbene lestvice New Zealand Singles Chart. Na lestvici je razli\xc4\x8dna mesta zasedala \xc5\xa1e pet tednov, preden je dokon\xc4\x8dno izpadla iz nje ob koncu tedna 19. julija leta 2010. Na Japonskem se je pesem \xc2\xbbCan't Be Tamed\xc2\xab\xc2\xa0uvrstila na triinpetdeseto in nazadnje zasedla dvanajsto mesto._NEWLINE_V Zdru\xc5\xbeenem kraljestvu se je pesem \xc2\xbbCan't Be Tamed\xc2\xab\xc2\xa0uvrstila na trinajsto mesto ob koncu tedna 12. junija 2010. Na lestvici UK Singles Chart je pesem pre\xc5\xbeivela \xc5\xa1e osem tednov. Dosegla je tudi peto mesto na lestvici Irish Singles Chart. V srednji Evropi je singl \xc2\xbbCan't Be Tamed\xc2\xab\xc2\xa0do\xc5\xbeivel podoben sprejem. Postal je najbolje uvr\xc5\xa1\xc4\x8deni singl Miley Cyrus na lestvici Eurochart Hot 100 Singles, kjer je julija 2010 zasedel petnajsto mesto in s tem prehitel pesem \xc2\xbbParty in the U.S.A.\xc2\xab, ki je na lestvici zasedla sedemnajsto mesto januarja 2010. Pesem je zasedla petnajsto mesto tudi na lestvici French Singles Chart, petnajsto mesto na lestvici Norwegian Singles Chart in \xc5\xa1tirinajsto mesto na lestvici Spanish Singles Chart. Med prvih trideset pesmi se je uvrstila tudi na lestvicah v Avstriji in Nem\xc4\x8diji ter med prvih \xc5\xa1tirideset pesmi na lestvicah v Belgiji (Flandrija in Valonija).\n_START_SECTION_\nVideospot\n_START_PARAGRAPH_\nVideospot pesmi \xc2\xbbCan't Be Tamed\xc2\xab\xc2\xa0je re\xc5\xbeiral Robert Hales. Koreografijo je sestavil Jamal Sims, ki je z Miley Cyrus sodeloval \xc5\xbee pri plesu za pesem\xc2\xa0\xc2\xbbHoedown Throwdown\xc2\xab. Miley Cyrus in Jamal Sims sta skupaj sestavila koreografijo, ki bi se ujemala z zgodbo v pesmi, in nazadnje vse skupaj predstavila Robertu Halsu, ki si je \xc2\xbbtakoj zamislil, kako bo vse skupaj izgledalo\xc2\xab. V zvezi s temo videospota je Miley Cyrus povedala: \xc2\xbbMislim, da videospot razlo\xc5\xbei, da moje \xc5\xbeivljenje ne izklju\xc4\x8duje \xc5\xbeivljenj drugih ljudi. Ne gre se za to, kako glamurozno in enkratno in podobno je. Z videospotom sporo\xc4\x8dam: 'Ne \xc5\xbeelim biti v kletki. \xc5\xbdelim si biti svobodna in po\xc4\x8deti tisto, kar obo\xc5\xbeujem'\xc2\xab. Videospot naj bi predstavljal tranzicijo podobe Miley Cyrus, ki si jo je ustvarila med snemanjem televizijske serije Hannah Montana. Kakorkoli \xc5\xbee, verjela je, da bodo njeni obo\xc5\xbeevalci lahko prepoznali sporo\xc4\x8dilo pesmi preko lastnih izku\xc5\xa1enj; na primer, verjela je, da je njena \xc5\xbeelja \xc2\xbbpo izstopanju in neujemanju\xc2\xab\xc2\xa0enaka \xc5\xbeeljam raznih najstnikov, ki ne \xc5\xbeelijo ve\xc4\x8d srediti kli\xc5\xa1ejem srednje \xc5\xa1ole. V intervjuju s pevko je Ryan Seacrest povedal, da je videospot sam po sebi zelo seksisti\xc4\x8den. Miley Cyrus se je s tem strinjala, \xc4\x8deprav je kasneje dodala: \xc2\xbbVideospot ni seksisti\xc4\x8den v tak\xc5\xa1nem smislu, ne gre se zato, da nosim manj obla\xc4\x8dil [...] S tem sem nameravala razlo\xc5\xbeiti pesem in za\xc5\xbeiveti besedilo.\xc2\xab_NEWLINE_Videospot so med 10. in 11. aprilom 2010 snemali v studijih Sony Studios v Culver City, California. V videospotu se je pojavilo ve\xc4\x8d kot dvajset \xc5\xbeenskih in mo\xc5\xa1kih plesalcev. Prikazuje Miley Cyrus kot eksoti\xc4\x8dno pojo\xc4\x8do ptico, ki uide iz kletke, kar naj bi simboliziralo to, da se je pevka s tem videospotom znebila podobe pridnega dekleta. Pred snemanjem je Miley Cyrus svoje ideje glede videospota preprosto napisala na list papirja. Sama je izbrala li\xc4\x8dila svojih spremljevalnih plesalcev in oblikovala njihova obla\xc4\x8dila; ni \xc5\xbeelela, da bi telesa njenih plesalcev \xc2\xbbizgledala kot navadna telesa,\xc2\xab\xc2\xa0hkrati pa ni \xc5\xbeelela, da bi nosili maske, saj naj bi po njenem mnenju spominjali na ribe in izgledali stra\xc5\xa1ljivi. Robert Hales je \xc5\xbeelel, da bi Miley Cyrus ptico upodobila, \xc2\xbbne da bi se zares osvobodila\xc2\xab, saj naj bi tako postalo preve\xc4\x8d jasno, da so njeni stilisti ustvarili samo pripomo\xc4\x8dke za utvaro pti\xc4\x8djega videza. Njene roke so v videospotu prekrivali dolgi usnjeni trakovi, na ramah je imela pernato podlago, \xc4\x8dez \xc4\x8drno majico je nosila pernat telovnik in imela obute \xc4\x8drne \xc4\x8devlje, ki so ji segali do stegen. Miley Cyrus je dejala, da je v originalu nosila \xc2\xbbpopolnoma druga\xc4\x8dno\xc2\xab\xc2\xa0obleko, vendar se v njej na jutro ob za\xc4\x8detku snemanja ni \xc2\xbbpo\xc4\x8dutila dobro\xc2\xab. \xc2\xbbZato smo to obleko se\xc5\xa1ili ravno takrat, tistega jutra, \xc4\x8dez dan pa smo dodali \xc5\xa1e nekaj kosov ... Ve\xc4\x8d usnja in ve\xc4\x8d perja. Menila sem, da je vse skupaj zelo zabavno in kar naprej sem spreminjala svoj videz,\xc2\xab\xc2\xa0je povedala. Masker Miley Cyrus, Denika Bedrossian, se je osredoto\xc4\x8dila na pevkine o\xc4\x8di; uporabil je \xc2\xbbbogate sence\xc2\xab\xc2\xa0in trepalnice s pernatimi dodatki, s katerimi je Miley Cyrus pridobila \xc2\xbbglobok, pavji pogled\xc2\xab. V nekaj scenah Miley Cyrus nosi steznik, narejen iz 2.400 srebrnih kovinskih kosov in ogromno pavjih peres. Med svojo oddajo o modnem oblikovanju jeseni leta 2010 so ga oblikovali The Blonds, vreden pa je 25.000 $._NEWLINE_Videospot se pri\xc4\x8dne s formalno oble\xc4\x8denimi gledalci, ki vstopajo v muzej in se sre\xc4\x8dajo s kustosom, ki jih predstavi z \xc2\xbbbitjem, ki je tako redko, da velja za izumrlo. Prvi\xc4\x8d v ujetni\xc5\xa1tvu, najredkej\xc5\xa1e bitje na Zemlji, Avis Cyrus\xc2\xab. Bele zavese razgrnejo in prika\xc5\xbee se Miley Cyrus, oble\xc4\x8dena v \xc4\x8drno obla\xc4\x8dilo in draga \xc4\x8drna ra\xc4\x8dunalni\xc5\xa1ko zmontirana krila, ki spi v ogromnem pti\xc4\x8djem gnezdu, zakljenjena v ogromni kletki. Miley Cyrus vstane in pristopi k ob\xc4\x8dinstvu, vendar jo bliskavica fotoaparatov za\xc4\x8dne dra\xc5\xbeiti, zato razpre svoja krila in si s tem za\xc5\xa1\xc4\x8diti obraz. Videospot se za\xc4\x8dne in Miley Cyrus se ponovno razkrije, pridru\xc5\xbei pa se ji \xc5\xa1e skupina plesalcev, oble\xc4\x8denih v perje. Ko poje, skupaj s plesalci uide iz kletke in za\xc4\x8dne razgrajati po muzeju, med drugim razbija predmete, ko gre mimo njih. Nastopijo s provokativnim plesom in sicer tako znotraj kletke kot na temnih hodnikih muzeja. V naslednji sceni Miley Cyrus le\xc5\xbei, pritrjena na posteljo iz pavjih peres in oble\xc4\x8dena v srebrn steznik, ali pa se sama zvija v svojem gnezdu v kletki. Na koncu videospota se poka\xc5\xbee hrbet Miley Cyrus, ki je spet v kletki, muzej pa je razmetan in izpraznjen.\n_START_SECTION_\nSprejem videospota\n_START_PARAGRAPH_\nVideospot se je prvi\xc4\x8d predvajal 4. maja 2010 na kanalu E! News. S strani kritikov je v glavnem prejemal pohvale. Primerjali so ga z videospoti Britney Spears in Lady Gaga, \xc4\x8deprav naj bi Miley Cyrus \xc5\xbeelela ustvariti nekaj, \xc2\xbbkar ni tipi\xc4\x8dno za \xc5\xbeensko ustvarjalko\xc2\xab. Cristina Gibson iz kanala E! je videospot opisala kot \xc2\xbb\xc5\xbeivahen\xc2\xab, podoben videospotu Miley Cyrus za pesem \xc2\xbbParty in the U.S.A.\xc2\xab, samo z \xc2\xbbve\xc4\x8d steroidi\xc2\xab. Tina Warren iz kanala MTV News je dejala, da videospot predstavlja dober korak Miley Cyrus od svoje otro\xc5\xa1ke podobe in videospotu dodelila pozitivno oceno, saj naj bi bil \xc2\xbbzanimiv\xc2\xab. Dodala je \xc5\xa1e: \xc2\xbbVideospot [...] je pravzaprav precej magneti\xc4\x8den in kar ne more\xc5\xa1 odvrniti pogleda\xc2\xab. Tanner Stransky iz revije Entertainment Weekly se je strinjal. \xc4\x8ceprav je dejal, da je videospot \xc2\xbblahko tema\xc4\x8den in konceptualno precej seksualiziran,\xc2\xab\xc2\xa0je napisal, da predstavlja pametno potezo. \xc2\xbbIskreno re\xc4\x8deno [...], vse skupaj ne gre prehitro, saj ni, kot da bi Miley plesala striptiz ali se \xc4\x8disto razgalila.\xc2\xab Tanner Stransky je napisal tudi, da Miley Cyrus izvede \xc2\xbbnekaj ekstremno zabavnih gibov\xc2\xab\xc2\xa0in \xc2\xbbse zaprise\xc5\xbee neki strani\xc2\xab, \xc4\x8deprav temnej\xc5\xa1i. Kitajski \xc4\x8dasopis People's Daily je napisal, da je videospot prikazal \xc2\xbbkrvave\xc2\xab\xc2\xa0kostume in razkril \xc2\xbbprivla\xc4\x8dno plat\xc2\xab\xc2\xa0Miley Cyrus. Daniel Rutledge iz kanala 3 News v Novi Zelandiji je dejal, da je Miley Cyrus zelo jasno dala vedeti, da ne \xc5\xbeeli biti ve\xc4\x8d v kakr\xc5\xa1ni koli povezavi z Disneyjevimi alter egoji, ki so jo naredili slavno in da naj jo od danes dalje obravnavamo kot odraslo pevko. Singapurski \xc4\x8dasopis My Paper je branil kritike zoper Miley Cyrus, v katerih je javnost trdila, da je videospot preve\xc4\x8d provokativen in napisala: \xc2\xbb\xc4\x8ce ne drugega, ta videospot poka\xc5\xbee, da Cyrusova ve, kako ustvarjati, to pa ozna\xc4\x8duje posnetek videospotov visoke kvalitete, ki jih bo \xc5\xa1e posnela.\xc2\xab Mary Elizabeth Williams iz spletne strani Salon.com je ponudila nasprotno mnenje, ko je napisala, da je Miley Cyrus \xc2\xbbtalentirana pevka, [ki] si zaslu\xc5\xbei predah od svojih Disneyjevih plesov,\xc2\xab\xc2\xa0videospot za pesem \xc2\xbbCan't Be Tamed\xc2\xab\xc2\xa0pa je bil po njenem mnenju precej suhoparen. Mary Elizabeth Williams je napisala, da je talent Miley Cyrus \xc2\xbbv izobilju\xc2\xab\xc2\xa0in da se pevki obeta \xc2\xbbneverjetna kariera\xc2\xab, a je bil videospot sam \xc2\xbbpredvidljiv, derivativen in neumen\xc2\xab\xc2\xa0zaradi svoje neizvirnosti. Po mnenju revije People je bila reakcija na videospot preko spleta zelo razli\xc4\x8dna. \xc2\xbbObo\xc5\xbeevalci in blogerji so preplavili internet s komentarji, ki so obsegali vse od 'omamna, pre\xc4\x8dudovita, krvolo\xc4\x8dna,' pa do 'hej, \xc4\x8disto preve\xc4\x8d za osebo njene starosti!',\xc2\xab\xc2\xa0je poro\xc4\x8dala revija.\n_START_SECTION_\nNastopi v \xc5\xbeivo\n_START_PARAGRAPH_\nMiley Cyrus je s pesmijo \xc2\xbbCan't Be Tamed\xc2\xab\xc2\xa0prvi\xc4\x8d nastopila 18. maja 2010 v oddaji Dancing With the Stars. Oble\xc4\x8dena v svojo \xc4\x8drno opravo in dodatke, uporabljene v videospotu, se je Miley Cyrus pojavila v kletki \xc4\x8dlove\xc5\xa1ke velikosti, nato pa skupaj s plesalci v kostumih nastopila na odru; sama je plesala zelo malo. Njen prvi nastop s pesmijo zunaj Zdru\xc5\xbeenih dr\xc5\xbeav Amerike je bil na koncertu Rock in Rio v Lizboni, Portugalska, 29. maja leta 2010. Miley Cyrus se je 1. junija 2010 pojavila v no\xc4\x8dnem klubu 1515 Club v Parizu, Francija, 3. junija pa v polfinalu tekmovanja Britanija ima talent, obakrat pa je izvajala pesem \xc2\xbbCan't Be Tamed\xc2\xab. Med nastopom v oddaji Britanija ima talent je Miley Cyrus nosila kratke hla\xc4\x8de, mre\xc5\xbeo in \xc5\xa1kornje. Vmes je zgrabila eno izmed svojih \xc5\xbeenskih spremljevalnih plesalk in simulirala poljub. Nastop se je soo\xc4\x8dil z negativno reakcijo s strani medijev, zaradi \xc4\x8desar je bila Miley Cyrus prisiljena izdati izjavo, v kateri je dejala, da pevke ni dejansko poljubila. Miley Cyrus je napisala: \xc2\xbbSme\xc5\xa1no je, da dva ustvarjalca ne moreta skupaj ustvariti nekaj novega, ne da bi mediji za\xc4\x8deli pisati neke zgodbice. Resni\xc4\x8dno upam, da moji obo\xc5\xbeevalci niso razo\xc4\x8darani nad mano, saj v resnici nisem ni\xc4\x8desar naredila narobe. Od\xc5\xa1la sem tja in opravila svoje delo, ki je, da nastopam najbolj\xc5\xa1e, kot lahko.\xc2\xab Kasneje je pesem izvedla na koncertu Rock in Rio v Madridu, \xc5\xa0panija in v no\xc4\x8dnih klubih v Londonu, imenovanih Heaven in G-A-Y. Nato je pesem izvedla v oddaji Dobro jutro, Amerika!, oddaji Late Show with David Letterman, na podelitvi nagrad MuchMusic Video Awards, in na koncertu v House of Blues v Los Angelesu, Kalifornija, ki je bil objavljen preko ve\xc4\x8d kot trideset spletnih strani organizacije MTV Networks."